<classify> THERESIA GASPER-DAR ES SALAAM WACHEZAJI waliokuwa majeruhi katika kikosi cha Simba,John Bocco, Mohammed Hussein Tshabalala na Shomary Kapombe, jana walijumuikana wenzao kwenye mazoezi ya kujiandaa na michezo ijayo ya Ligi Kuu TanzaniaBara. Simba itashuka dimbani Jumapili hii kuumana na MbeyaCity, katika mchezo wa Ligi Kuu utakaochezwa Uwanja wa Uhuru, Dar es Salaam. Bocco hajaitumikia Simba katika mchezo wowote wa Ligi Kuumsimu huu kutokana na majeraha aliyoyapata wakati wa mchezo wa Ngao ya Jamiidhidi ya Azam FC, uliochezwa Uwanja wa Taifa, Dar es Salaam, kuashiria ufunguzi wa msimu mpya. Kapombe alikosa mechi mbili za ligi hiyo, dhidi yaSingida United na Mwadui kutokana na kusumbuliwa na malaria, wakati Tshabalalaaliumia akiwa kwenye majukumu ya kikosi cha timu ya Taifa ya Tanzania, TaifaStars. Katika mazoezi hayo yaliyofanyika kwa saa moja na nusuViwanja vya Gymkhana jijini hapa, nyotahao walishiriki kila hatua na kuonekana kuwa fiti dakika zote. Baada ya kumalizika kwa mazoezi hayo, Kocha Mkuu wa timuhiyo, Patrick Aussems, alisema amefurahi kuwaona wachezaji hao wakiwa wameimarika. Tunajiandaa vizuri kuikabali Mbeya City, nafahamu mchezoutakuwa na ushindani mkubwa lakini tumejipanga kupambana licha ya kuwa tumetokakufungwa katika mechi iliyopita. Huwezi kucheza mfululizo bila ya kufanya makosa, kunawakati unaweza ukapoteza. Ninaweza kusema uchovu pamoja na ubovu wa viwanjavilichangia wachezaji washindwe kucheza katika viwango vyao,alisema Patrick. Wakati huo huo kikosi cha Simba kiliingia kambini kwaajili ya maandalizi ya mwisho kabla ya mchezo wa kesho. Simba ipo kileleni mwa msimamo wa Ligi Kuu, ikiwa napointi 18, baada ya kushuka dimbani mara saba, ikishinda sita na kupotezammoja.  <topic>: MICHEZO 